Várpalota város Önkormányzati Képviselő-testülete 
8101 Várpalota, Gárdonyi Géza u. 39. 

Várpalota Város Önkormányzati Képviselő-testülete 2008. február 21-ei ülésén elfogadta az alábbi határozatot.

23/2007. /II.21./ Képviselő-testületi
H a t á r o z a t 

Várpalota Város Önkormányzati Képviselő-testülete a Krudy Gyula Városi Könyvtár mint önkormányzati intézmény megszüntetése, és a Szindbád Kulturális és Szolgáltató Kht-ba integrálása kapcsán az alábbiakat rendeli el. 

1. Várpalota Város Önkormányzati Képviselő-testülete utasítja a Szindbád Kulturális és Szolgáltató Kht. (továbbiakban: Szindbád Kht.) ügyvezető igazgatóját, hogy készítse el a Krudy Gyula Városi Könyvtárral  kibővült társaság Szervezeti és Működési Szabályzatát, és azt a 2008-as üzleti tervvel együtt terjessze a képviselő-testület elé jóváhagyásra.

2.  Várpalota Város Önkormányzata és a Szindbád Kht. között létrejött támogatási megállapodás, valamint Várpalota Város Önkormányzata Közművelődési rendeletének módosítását az átszervezésből adódó változtatások szerint el kell készíteni és jóváhagyásra a képviselő-testület elé kell terjeszteni.

3. A Képviselő-testület utasítja a jogutóddal megszűnő Krúdy Gyula Városi Könyvtár vezetőjét, és Várpalota Város Jegyzőjét, hogy  a Pénzügyi és Adóügyi Iroda közreműködésével gondoskodjanak az intézmény vagyonleltárának elkészítéséről.

4. Várrpalota Város Önkormányzati Képviselő-testülete utasítja a jogutód Szindbád Kht .
ügyvezető igazgatóját, hogy gondoskodjon a megszűnő intézmény vagyonleltár szerinti átvételéről.

5. A Képviselő-testület utasítja a Pénzügyi és Adóügyi Iroda vezetőjét, hogy a bankszámlaszámmal rendelkező, jogutóddal megszűnő Krúdy Gyula Városi Könyvtár bankszámlaszámát a megszűnés időpontja szerinti határnappal szüntesse meg és erről 8 napon belül értesítse a Magyar Államkincstár Veszprém Megyei Területi Igazgatóságát.

6. A Képviselő-testület felkéri Várpalota város Polgármesterét és Jegyzőjét, hogy a Pénzügyi és Adóügyi Iroda útján gondoskodjon a Krúdy Gyula Városi Könyvtár záró beszámolójának elkészítéséről.

7. A Képviselő-testület felkéri Várpalota Város Polgármesterét és Jegyzőjét, hogy az átszervezés következtében a Krúdy Gyula Városi Könyvtár költségvetésének előirányzatait a könyvtári szolgáltatások szakfeladat ellátására 2008. április  1-jétől, időarányosan, biztosítsa a Szindbád Kht. részére. Ennek megfelelően az Önkormányzat és a Szindbád Kht. között létrejött támogatási szerződést módosítani kell.

- 2 -

8.. A Képviselő-testület elrendeli, hogy a Krúdy Gyula Városi Könyvtár vezetője a könyvtár dolgozóinak közalkalmazotti jogviszonyát, a Polgármesteri Hivatal személyzeti és szakoktatási szakreferens közreműködésével a Kjt. 25/A.§-ában foglaltaknak megfelelően, 2008.március 31-ével szüntesse meg. Elrendeli továbbá, hogy a Szindbád Kht. ügyvezető igazgatója 2008. április 01-től a Kjt. 25/B.§-ra figyelemmel a dolgozókat foglalkoztassa, és biztosítsa az átvett dolgozók részére a közalkalmazottak jogállásáról szóló 1992. évi XXXIII. törvényben megállapított, a munkaidőre, a pihenőidőre, az előmeneteli és illetményrendszerre vonatkozó feltételeket.  

9. A Képviselő-testület elrendeli, hogy a Krúdy Gyula Városi Könyvtár munkatársainak fel kell ajánlani a Szindbád Kht-ban lévő munkaköröket úgy, hogy a jelenlegi besorolási illetményük és a jelenleg kapott önkormányzat által biztosított juttatásuk nem csökkenhet. A munkaviszonyba nem kerülő közalkalmazott jogviszonyát átszervezés címén a jogszabályban előírtak szerint meg kell szüntetni.
A Könyvtár alkalmazottait a közalkalmazotti jogviszonyról történő lemondásukról nyilatkoztatni kell.

10. A Krúdy Gyula Városi Könyvtár kötelezettségeit – amennyiben lehetséges – a Szindbád Kht-re kell átnevesíteni.

16. A Képviselő-testület felhatalmazza a Szindbád Kht. ügyvezető igazgatóját, hogy a Cégbíróságnál a szükséges változtatásokat vezettesse át.
Határidő:  3, 4, 5, 8, 9. pontra: 2008. március 31.
                  2.pontra: 2008. márciusi képviselő-testületi ülés
                  7. pontra: 2008. áprilisi képviselő-testületi ülés
                  10, 11, pontra: azonnal, majd folyamatos
                   1 pontra: 2008. évi üzleti terv előterjesztése

Felelős: Németh Árpád polgármester
              Máténé dr. Ignácz Anita jegyző
              Dr. Szabó Pál Csaba ügyvezető igazgató 
	  Volekné Temesi Zsuzsanna könyvtárvezető

Várpalota, 2008. február 21. 

Németh Árpád 					       Máténé dr. Ignácz Anita Éva
 polgármester						               jegyzõ